Update: Bouygues overweegt overname Franse tak Altice -- media - Beurs.nl
Update: Bouygues overweegt overname Franse tak Altice -- media
maandag 16 april 2018 17:49
April 16, 2018 11:49 ET (15:49 GMT)
Franse tak Altice herstelt volgens CEO - media
Beursblik: S&P Equity Research verlaagt koersdoel RELX Die ANB vier Republiekdag in Pretoria - Stormfront
Die ANB vier Republiekdag in Pretoria
07-16-2006, 11:20 AM #1
VIR die eerste keer in jare beleef Pretoria vanjaar weer ‘n behoorlike koue winter. Maar op 27 Mei was die koue vir ‘n dag lank vergete by die terrein van die Toutreklapa in Pretoria se sentrale Moot. Die rede hiervoor was dat die ANB se Republiekfees Boereharte warm laat klop het met ‘n onvergeetlike dag van lekker kuier, warm Boerekos, heerlike ontspanning én Afrikanerkultuur wat deur oud en jonk geniet kon word.
Die Voorslag-tak van die ANB se maandelange beplanning en voorbereiding het uitgeloop op ‘n heerlike dag, waartydens Republiekdag luisterryk gevier is.
Die dag is begin met ‘n aanskoulike vlagseremonie, waartydens die ANB se amptelike vlag vir die eerste keer op ‘n funksie van dié beweging gehys is. Hieraan het ‘n aantal jong Afrikanernasionaliste deelgeneem. Mnr. Joop Brown, beskermheer van die ANB, het as deel van die seremonie amptelik ‘n vlag aan die beweging se voorsitter, mnr. Willie van der Grijp, oorhandig. Mnr. Brown het die volgende plegtige woorde tydens die oorhandiging gesê: "Geagte mnr. van der Grijp, waar die vlag van die ANB vir die eerste maal in gebruik geneem word en by hierdie geleentheid gehys sal word, glo ons dat u dit met trots in ontvangs neem. En dat u dit met dieselfde trots sal bekend maak, reg deur ons land waar u ookal gaan, waar die ANB dit as simbool van eenheid van die ware Afrikanernasionalis sal erken en eerbiedig." Met ontvangs van die vlag het mnr Van der Grijp soos volg geantwoord: "Wat 'n besondere eer om hierdie vlag met trots van u, oom Joop, namens die ANB in ontvangs te neem. Ek onderneem om vir solank dit vir my moontlik is aan u versoek te voldoen. So help my God." Ná die saluut is die vlag gehys.
Na hierdie aandoenlike opening het die ANB se tweede hoofbestuursvergadering van die jaar plaasgevind. In sy verwelkomingsrede het die ANB se voorsitter, mnr. Willie van der Grijp, beklemtoon dat die viering van geskiedkundige dae soos Republiekdag vir die ANB van kardinale belang is. Deur die verlede te onthou, skep ons die geleentheid vir die volgende geslag om koers en rigting te bepaal vir die stryd van Afrikanernasionalisme.
Tydens die hoofbestuursvergadering is die nuwe finansiële jaar se begroting goedgekeur. Die ANB se finansies is baie gesond. Dit lyk of daar binnekort selfs maandeliks ‘n nuusbrief uitgegee sal kan word. ‘n Beroep op meer debietorders vir finansiële stabiliteit bly egter op die agenda. Daar was ook ‘n verslag oor die organisasie se ander bedrywighede. Dit was duidelik dat veral die voorsitter, mnr. Willie van der Grijp, ‘n baie bedrywige jaar agter die rug het. Openbare vergaderings is oor die lengte en breedte van die land gehou en die ANB groei steeds teen ‘n baie vinnige tempo.
Mnr. Emile de Villiers, addisionele Dagbestuurslid van die ANB, het tydens die vergadering ‘n boeiende lesing aangebied om teenwoordiges se insig op te skerp oor die nuwe aanslag op die Afrikaner en veral op die kultuurfront. Hy het die bedrog van die liberale Afrikaner se skielike belangstelling in taal en kultuur uitgewys.
Hierna het die organiseerders van die dag, die ANB se Voorslag-tak, ‘n aandoenlike mosie aan die vergadering voorgehou, wat eenparig aanvaar is. Die mosie het die ANB opgeroep tot hernude stryd teen die vyande van Afrikanernasionalisme. Die beweging is ook opgeroep tot verootmoediging voor God namens die volk, vir beskerming in hierdie tyd van barbaarse geweld teen ons volk.
Hierna is die vergadering verdaag en die Republiekfeesvieringe kon amptelik begin. Feesgangers kon hul vir middagete verlustig in die verskeidenheid by die kosstalletjies. Daar was boereworsrolle, kerrie en rys, pannekoek, ‘n koektafel en ander versnaperinge. Daarbenewens was daar genoeg ander stalletjies om gaste te interesseer. ‘n Interessante veiling het later gehelp om die ANB se fondse aan te vul.
Later die middag het die Hartland Perdekommando feesgangers vermaak met verskeie boeresport-items deur die perderuiters, nadat hulle eers die Transvaalse Vierkleur gehys het in ‘n aandoenlike seremonie met die perde. Pretritte vir kinders was ook op die program.
Teen die middag het die sonnetjie lekker oor die terrein gebak en mnr. Johann Grobler, ondervoorsitter van die ANB, het feesgangers op die grasperk in die buitelug toegespreek in ‘n kort rede oor Republiekdag. Hy het weer die belangrikheid van 31 Mei vir die Afrikanervolk uitgespel. Hierdie besondere datum verteenwoordig laagtepunte in ons geskiedenis, maar dit verteenwoordig ook van die grootste hoogtepunte, soos die dag waarop ons land ‘n Afrikanerrepubliek geword het. Selfs die laagtepunte, soos die vrede van Vereeniging, waarmee ons ons Vryheid in 1902 verloor het, staan ook uit as ‘n triomf vir die durf en moed van die Bittereinders. Dit is húlle wat Engeland tot onderhandeling oor vrede gedwing het en daarmee ‘n voorbeeld van durf en deursettingsvermoë aan die Afrikanernasionalis van vandag gestel het. Weens die feit dat die Bittereinders nooit hul selfrespek verloor het nie, kon die Afrikaner voortgaan om as volk homself in geloof op te hef en voor te gaan met sy stryd teen vreemde oorheersing.
Die ANB se Republiekfees is afgesluit met ‘n heerlike skaapbraai. Afrikanernasionaliste het tot laat dié aand nog gekuier. Die geselskap van geesgenote, heerlike kos en ‘n koppie Boeretroos of twee het gemaak dat die winterkoue byna geen faktor was nie.
Die ANB sal jaarliks Republiekdag herdenk en word Heldedag waarskynlik op 30 September 2006 in die Wes-Transvaal aangebied.
U kan die ANB Nuusbrief gratis ontvang deur daarop in te teken.
Stuur slegs Naam en Posadres na Die Sekretaris, Afrikaner Nasionalistiese Beweging, Posbus 293, Ferndale, 2160. Meld slegs dat u graag die ANB Nuusbrief wil ontvang en ons stuur dit met graagte aan u.
As u meer besonderhede oor die ANB wil bekom kan u na dieselfde adres skryf of per e-pos na [email protected] stuur of my op my dra-foonnommer 082 532 9656 kontak.
Republiekdag 2005 Blink Toekoms SA General Forum 0 05-31-2005 09:38 AM